बयान के अनुसार, “यह अपील आतंकवाद और क्षेत्रीय एवं अंतर्राष्ट्रीय शांति को खतरे के कारण कुछ दक्षेस के सदस्यों की ओर से सम्मेलन में भाग लेने पर असमर्थता जाहिर करने के बाद की गई है।” क्षेत्र में लगातार देश प्रायोजित आतंकवाद का हवाला देते हुए भारत ने मंगलवार को दक्षेस शिखर सम्मेलन में शामिल नहीं होने की घोषणा की थी। भारत ने गत 18 सितम्बर को जम्मू एवं कश्मीर के उड़ी में एक सैन्य शिविर पर हुए हमले के बाद यह फैसला किया था। इसके बाद इसी तरह के कारणों का उल्लेख करते हुए भूटान, बांग्लादेश और अफगानिस्तान ने भी सम्मेलन में भाग लेने को लेकर असमर्थता जताई थी। यह सम्मेलन इस्लामाबाद में नौ से 10 नवंबर को आयोजित होना था।